Truup

De Truup () is en Dörp in de Gemeen Leendaal in’n Landkreis Oosterholt, Neddersassen.

 Geografie 

De Oort liggt in dat siede Land an de Wümm. An’n Oostrand von de Truup münnt de Wörp in de Wümm. Ut’n grötteren Deel von’n Oort flütt dat Water aver över Gravens na dat Truper Sielfleet af un denn in de Wümm. In’n Noordwesten liggt dat Naturschuulrebeed Truper Blänken. Dat Land an de Wümm is as Naturschuulrebeed Ünnere Wümm schuult.

De Naveröörd sünd Feldhusen in’n Noorden, Moorhusen in’n Noordoosten, Leendaal in’n Oosten, Butendiek un Warf in’n Süüdoosten, Truperdiek un Lehesterdiek in’n Süden, dat Överblockland in’n Westen un Gehrden in’n Noordwesten.

 Historie 

De Truup kummt 937 toeerst in de Oorkunnen vör. 1183 dükert de Kapell toeerst in de Oorkunnen op.

Von de Truup ut is in dat 16. Johrhunnert de Oort Truperdiek grünnt worrn un in dat 18. Johrhunnert de Moorkolonie Trupermoor.

As in de Befreungskriege an dat Enn von de Franzosentied de Franzosen an’n 21. April 1813 Leendaal ansteken hebbt, sünd ok in Truup de Kapell un en ganz Reeg Hüüs afbrennt.

In’n Eersten Weltkrieg sünd söven Soldaten ut de Truup fullen oder vermisst.Onlineprojekt Gefallenendenkmäler

 Verwaltungsgeschicht 

In de Franzosentied hett de Oort toeerst 1810 bet 1811 binnen dat Königriek Westfalen to de Mairie Truup in’n Kanton Leendaal höört un denn von 1811 bet 1814 to dat Franzöösche Kaiserriek ünner Napoleon un dor to de Mairie Leendaal in’n Kanton Leendaal.

De Oort hett vör 1885 to de Vaagdie Truup von dat Amt Leendaal tohöört. Na 1885 weer dat in’n Kreis Oosterholt, de 1932 mit’n Kreis Blomendal to’n Kreis Oosterholt tohoopgahn is.

De Oort weer fröher en egenstännige Gemeen. De Gemeen is an’n 1. April 1929 mit Truperdiek un Feldhusen to een Gemeen tohoopleggt worrn, de den Naam Gemeen Truup dragen hett. An’n 1. Oktober 1937 is de Gemeen Truup Deel von de Gemeen Leendaal worrn, de mit de Gemeenreform in Neddersassen an’n 1. März 1974 noch wedder grötter worrn is.

 Inwahnertall 

 Religion 

De Truup is evangeelsch-luthersch präägt un billt mit de Marien-Kark en egen Kaspel.

För de Kathoolschen is de Goden-Hirt-Kark in Leendaal tostännig, de siet 1. September 2012 to de Karkengemeen von de Hillige-Familie-Kark in Oosterholt-Scharmbeek höört. De Goden-Hirt-Kark is 1961 boot worrn.

De Doden warrt op’n Truper Karkhoff bi de Kark begraven.

 Kultur 

De Truup hett en Denkmaal för de Fullenen ut’n Eersten Weltkrieg.

In’n Oort is dat Neddersassische Kutschenmuseum to finnen.

 Verenen 

De Choor Truup-Leendaal is 1838 grünnt worrn.

 Weertschop un Infrastruktur 

För de Truup is de freewillige Füürwehr Leendaal mit tostännig.

 Verkehr 

De Truper Dörpstraat löppt in’n Noordwesten na Gehrden an’n Wümmdiek. För den Verkehr hett de Weg na’n Wümmdiek aver keen Bedüden. De Stratenverkehr löppt över’n Oosten, över Leendaal un de Landsstraat 133. De L 133 geiht in Süden in de Leendaler Heerstraat över un föhrt na Bremen rin. In’n Noordoosten löppt se över Grasbarg un Tarmst na Zeven.

De nächste Autobahn is de Autobahn 27 (Afsnidd Bremen–Wasra). De Opfohrt 19 Horn-Leh liggt so söss Kilometer in’n Süden von de Truup an de Leendaler Heerstraat.

De nächste Bahnhoff is so bi acht Kilometer wied weg in’n Süüdoosten de Bahnhoff Överneeland an de Bahnlien Hamborg–Bremen. An’n Oostrand von de Truup liggt de Hollpunkt Truup von de Lien 4/4S von de Stratenbahn Bremen, de över den Hauptbahnhoff Bremen bet na Oorssen reckt. Bet 2014 is de Lien in Borgfeld ennt, is denn aver utboot worrn.

Von 1900 bet 1954 hett dat ok op de Kleenbahn Bremen–Tarmst Personenverkehr geven. De Bahnhoff Leendaal leeg nich wied weg von de Truup.

 Lüüd 

De Musikpädagoog un plattdüütsche Schriever Heinz Lemmermann is 1930 in Truup boren.

 Footnoten 

Kategorie:Oort
Kategorie:Landkreis Oosterholt